Jónas Ásgeirsson var født i Húsavík, men familien flyttet til Siglufjörður da han var to år gammel. I Siglufjörður drev han sin egen dagligvare- og sportsforretning fra 1954 til 1967. Etter at sildefisket slo feil og handelen i Siglufjörður ikke lenger lønte seg, flyttet han i 1968 til Reykjavík, der han jobbet som bilselger til han ble pensjonist i 1989. I Reykjavík var han medlem av Skíðafélagi Reykjavíkur, og var leder for klubben fra 1975 til 1976. Han flyttet til Kópavogur i 1992.